## L’IVAJ convoca les ajudes per a entitats juvenils en 2025 per un import total de 775.000 euros

*** La medida dona suport a projectes de voluntariat, formació, sensibilització i que treballen per la igualtat, la inclusió social i la protecció del medi ambient**

L’Institut Valencià de la Joventut (IVAJ), adscrit a la Vicepresidència Primera i Conselleria de Servicis Socials, Igualtat i Vivenda, ha convocat les ajudes dirigides a entitats juvenils de la Comunitat Valenciana per un import total de 775.000 euros.

Esta mesura, publicada en el [Diari Oficial de la Generalitat Valenciana](https://dogv.gva.es/datos/2025/07/08/pdf/2025_25946_va.pdf), té com a objectiu finançar l’execució de programes de joventut, desenrotllats entre l’1 d’octubre de 2024 i el 30 de setembre de 2025.

Els programes subvencionables hauran d’estar alineats amb els objectius estratègics de l’IVAJ i podran incloure activitats de voluntariat, formació, sensibilització, així com projectes que treballen per la igualtat, la inclusió social i la protecció del medi ambient.

Entre els gastos coberts figuren costos de personal, funcionament, assegurances per a voluntariat i altres necessitats directament vinculades a l’execució dels programes.

Estes ajudes formen part de les polítiques integrals de joventut i estan orientades a enfortir el teixit associatiu juvenil, promovent iniciatives que impulsen el desenrotllament social, cultural, polític i econòmic de les persones jóvens en la Comunitat Valenciana.

La concessió de les subvencions es farà en règim de concurrència competitiva i les sol·licituds seran valorades segons criteris com l’impacte social de les activitats, la implantació territorial de l’entitat i la seua capacitat de mobilitzar la joventut.

Fecha: 08/07/2025